જોકે, સ્કૂલો સરકારની આ જાહેરાત બાદ પણ ખુશ નથી. સ્કૂલ સંચાલકોની દલીલ છે કે આટલા દિવસોના વેકેશન બાદ સ્કૂલ ખૂલતા જ જો પરીક્ષા લેવામાં આવે તો વિદ્યાર્થીઓ યોગ્ય રીતે પરીક્ષા આપી શકશે નહીં. જેનું નુક્સાન વિદ્યાર્થીઓને જ જશે. એટલું જ નહીં, સુરત જેવા શહેરમાં તો દિવાળીમાં રત્ન કલાકારોને એક મહિનાનું વેકેશન હોય છે, અને સ્કૂલોમાં પણ લાંબુ વેકેશન હોવાથી રત્ન કલાકારો પોતાના વતનમાં જતા હોય છે. પરંતુ હવે દિવાળીનું વેકેશન ટૂંકાવી દેવાતા રત્ન કલાકારોને પોતાના વતનથી જલ્દી પરત આવી જવું પડશે.